Aloite sisäilma-asioiden taustatietojen julkistamiseksi ja kunnan sisäilmaselvitysprosessin päivittämiseksi

Esitämme, että

1) valtuustolle, hallitukselle ja lautakunnalle tai vast. käsittelevälle luottamuselimelle tuodaan rakennusten ja sisäilma-asioiden käsittelyä varten riittävät taustatiedot ajoissa. Tämä sisältää myös kirjanpidon saaduista sisäilmailmoituksista sisältöineen ko. kohteesta, mahdolliset tehdyt kartoitus- ja tutkimusraportit sekä tiedot tutkimusten tekijän pätevyydestä.

2) Kunta pyrkii sisäilma-asiatietojen antamiseen hyvissä ajoin, viimeistään esityslistan mukana, päätöksentekoprosessiin sekä käyttäjien tiedottamiseen avoimesti tilanteesta ja tuloksista.

 3) Ruskon kunnan sisäilmaselvitysprosessin ja sisäilmatyöryhmän työskentelyn kuvauksen päivitys nykylainsäädännön ja Valviran ohjeistuksen mukaiseksi on toteutettava ja sille on asetettava määräaika. Määräaika voidaan määrittää lautakunnassa, mutta siihen on resurssoitava aika, määritettävä määräaika ja sen valmistuttua esitän myös prosessikuvauksen ja sisäilmatoimintamallin julkistamista kunnan nettisivuilla kuntalaisille. Kuntalaisille on ohjeistettava avoimesti ja selkeästi, miten toimia, jos epäilee sisäilmaongelmaa esim. päiväkodissa tai koulussa. Määräaika kannustetaan asettamaan viimeistään lokakuulle.

Hanna Salmela, varavaltuutettu

Anna Huttunen valtuutettu

Henri Remander, valtuutettu